**KÖRMEND VÁROS ÖNKORMÁNYZATA KÉPVISELŐ TESTÜLETE**

**…../2023.(V. 31.) rendelete a 2022. évi költségvetés végrehajtásáról**

**TERVEZET**

Körmend Város Önkormányzatának Képviselő-testülete az államháztartásról szóló 2011.évi CXCV. törvény 91.§-ában kapott felhatalmazás alapján, Körmend Város Önkormányzata 2022. évi költségvetéséről szóló 2/2022. (II. 2.) rendeletének végrehajtásáról az alábbi rendeletet alkotja:

**1.§.**

1. A Képviselő-testület az önkormányzat 2022. évi bevételeit az alábbiak szerint állapítja meg:

- eredeti bevételi előirányzat 5.486.001.828.,-Ft

- módosított bevételi előirányzat 6.284.504.785.,-Ft

- bevételi teljesítés 6.096.658.923.,-Ft

1. A bevételi összegeket forrásonként a rendelet 1. számú melléklet, intézményenként a rendelet 2. melléklet tartalmazza.

**2.§.**

1. A Képviselő-testület az önkormányzat 2022. évi kiadás főösszegét az alábbiak szerint állapítja meg:

- eredeti kiadási előirányzat 5.486.001.828.,-Ft

- módosított kiadási előirányzat 6.284.504.785.,-Ft

- kiadási teljesítés 3.956.297.313.,-Ft

1. A 2022. évi a helyi önkormányzatok általános működéséhez és ágazati feladataihoz kapcsolódó támogatások és a mutatószámok, feladatmutatók alakulása alapján a tőke visszafizetési kötelezettség 11.954.658 Ft

**3.§.**

1. A működési és felhalmozási bevételeket a rendelet 2. melléklete szerint intézményenként, a 4. melléklete szerint jogcímenként hagyja jóvá.
2. A működési és felhalmozási kiadásokat a rendelet 3. melléklete szerint intézményenként, az 5. melléklete szerint jogcímenként fogadja el.
3. Az Önkormányzat Képviselő-testülete az önkormányzat 2022. évi felhalmozási jellegű kiadásait a rendelet 6. mellékletben foglalt intézményenkénti és feladatonkénti részletezésben hagyja jóvá.

**4.§.**

(1) Körmend Város Önkormányzatának létszámadatait a rendelet 7. melléklete szerint hagyja jóvá.

(2) Körmend Város Önkormányzata 2022. évi tervezett külső finanszírozási bevételeit a rendelet 8. melléklete szerint hagyja jóvá.

(3) Körmend Város Önkormányzatának közhatalmi bevételeit a rendelet 9. melléklete szerint hagyja jóvá.

(4) Körmend Város Önkormányzata 2022. évi pénzbeli ellátásait a rendelet 10. melléklete szerint hagyja jóvá.

(5) Körmend Város Önkormányzata intézményei 2022. évi teljesült működési és felhalmozási célú finanszírozásait a rendelet 11. melléklete szerint hagyja jóvá.

(6) Az önkormányzat működési és felhalmozási tartalékát a rendelet 12. melléklete szerint fogadja el.

(7) A Képviselőtestület az önkormányzat és intézményei maradványát a rendelet 13. melléklete szerint hagyja jóvá.

(8) A közvetett támogatásokat a rendelet 14. melléklete szerint fogadja el.

(9) A Képviselőtestület az önkormányzat vagyonmérlegét a rendelet 15. melléklete szerint hagyja jóvá.

(10) Körmend Város Önkormányzatának és intézményeinek 2022. évi projektjei alakulását a rendelet 16. melléklete szerint fogadja el.

(11) Körmend Város Önkormányzata és intézményei 2022. évi pénzkészletének alakulását a rendelet 17. melléklete szerint hagyja jóvá.

**5.§.**

1. Ez a rendelet a kihirdetéssel egyidejűleg lép hatályba.

 **Bebes István dr. Stepics Anita**

 **polgármester jegyző**

**Záradék:**

A rendelet kihirdetve a Körmendi Közös Önkormányzati Hivatal hirdetőtábláján való kifüggesztés útján 2023. május 31. napján ……. óra ……. perckor.

 **dr. Stepics Anita**

 **jegyző**

**INDOKLÁS**

**1.§**

Körmend Város Önkormányzatának és intézményeinek 2022. évi bevételi előirányzatainak teljesítési főösszege került meghatározásra.

**2.§**

Körmend Város Önkormányzatának és intézményeinek 2022. évi kiadási előirányzatainak teljesítési főösszege került meghatározásra.

**3.§**

Körmend Város Önkormányzatának és intézményeinek felhalmozási bevételi és kiadásai előirányzatának teljesítési főösszege került meghatározásra.

**4.§**

Körmend Város Önkormányzatának és intézményeinek 2022. évi:

* Létszámadatai;
* Külső finanszírozási bevételei;
* Közhatalmi bevételeinek főösszege;
* Pénzbeli ellátásainak teljesítése;
* Működési és felhalmozási célú finanszírozásai;
* Működési és felhalmozási tartalékai;
* Maradványok főösszege;
* Közvetett támogatásokat teljesítése;
* Vagyonmérleg alakulása;
* Projektek megvalósulása;
* Pénzkészlet alakulása

került meghatározásra, bemutatásra.

**5. §-hoz**

Hatályba léptető rendelkezés.